Atlanta Thrashers

Atlanta Thrashers var en ishockeyklubb i den nordamerikanske proffligaen NHL. Klubben ble grunnlagt i 1999, men besluttet solgt og flyttet til Winnipeg 21. juni 2011.

Klubben spilte sine hjemmekamper i Philips Arena i Atlanta, Georgia. Klubbfargene var lyseblå, mørkeblå, burgunder og gult.  

Atlanta fikk sitt andre NHL-franchise i 1999. Det forrige, Atlanta Flames, ble flyttet til Calgary i 1982. I sin korte historie har ikke klubben oppnådd nevneverdig suksess. Russiske Ilya Kovalchuk var lagets store stjerne og ansett som en av de beste hockeyspillerne i verden. 

I mai 2011 ble det meldt at Thrashers ble solgt til en canadisk eiergruppe, under forutsetning av at kjøpet ble godkjent av NHL. Både salget og flyttingen ble altså godkjent av NHLs Board of Governors 21. juni 2011. Winnipeg Jets er det «nye» laget, som holder til i Manitoba i Canada.

Av lagets spillere ble bare Chris Chelios tatt opp i Hockey Hall of Fame.

Referanser

Eksterne lenker 
 
 Omtale på sportsecyclopedia.com

Nedlagte NHL-klubber
Tidligere ishockeyklubber i USA
Sport i Georgia (USA)
Idrettslag etablert i 1997
Atlanta
1997 i Georgia (USA)
Sport i USA i 1997